		Porsgrunn kommune	


	Vår ref.		26/10981 - 1
Saksbehandler	Terje Madsen
Dato	14.09.2026

 

Saksframlegg





Saksnr.	Utvalg	Møtedato
67/26	Formannskapet	15.10.2026
134/26	Bystyret	22.10.2026



Kommunedirektørens innstilling
Porsgrunn kommunes eierrapport for 2025 tas til orientering


SAKSUTREDNING
Bakgrunn for saken
I bystyresak 7/24 vedtok bystyret Porsgrunn kommunes eierskapsmelding som gjelder for perioden 2024 - 2028. Prosedyre 1 i eierskapsmeldingen legger opp til at kommunedirektøren har ansvar for at det årlig skal rapporteres til formannskap og bystyre. Ved denne saken følger kommunedirektøren opp rapporteringen.  Bystyret vedtok: « 
Porsgrunn kommunes eierskapsmelding for perioden 2027 - 2028 vedtas.
Rådmannen utarbeider forslag til selskapsvise eierstrategier for prioriterte selskap, slik det fremgår av saken, som legges fram for bystyret.
Rådmannen fremlegger Porsgrunn kommunes eierrapport hver høst.
Ordfører gis fullmakt til å møte som eierrepresentant i generalforsamlinger. Ordfører kan delegere fullmakten videre.»
Saksfremstilling
Porsgrunn kommunes eierrapport for året 2025 gir innblikk i Porsgrunn kommunes eierskap i aksjeselskap (AS), interkommunale selskap (IKS), kommunale foretak (KF) kommunale oppgavefellesskap (KO) og interkommunale politiske råd (IPR). Eierrapportens formål er å rapportere på selskapenes virksomhet i 2025, samt oppfølging av selskapsvise eierstrategier for de selskap hvor eierstrategi er vedtatt.
Kommunedirektøren har i saksframstillingen valgt å omtale selskapene Greve biogass AS, GREP Grenland AS, Grenland brann og redning IKS og Skagerak Energi AS. Både disse selskapene og øvrige selskaper er ytterligere omtalt i vedlagte eierrapport.
Innhenting av informasjon
Som for 2024 var det Grenlandssamarbeid KO som henvendte seg til selskapene hvor to eller flere kommuner er eiere, for å be om rapportering tilbake til eierne.
Administrasjonen har ved eierrapporteringen merket seg selskap hvor økonomien er endret til det positive, og selskap som har større økonomiske utfordringer enn andre. Før det kommenteres, kan det være greit å minne om at det er den daglige ledelsen og selskapsledelsen, dvs. styret, som har det operative ansvaret for at økonomien i selskapene er i balanse.  Det innebærer å vurdere økonomiske avvik, samt tiltak for å bringe økonomien i orden. Dette reguleres både av aksjeloven og IKS-loven.  En del av selskapsledelsens ansvar er blant annet å vurdere grunnlaget for videre drift. I tillegg har de fleste selskapene uavhengige revisorer som skal påse at selskapsledelsen utarbeider regnskap som er i tråd med regnskapslovens regler.
Eierstyringen ligger et nivå over selskapsstyringen.  F.eks. skal representantskap varsles dersom styret har grunn til å tro at et IKS ikke kan oppfylle sine forpliktelser.  Poenget med å si dette, er at det finnes organer som skal følge opp økonomien i selskapene, og det er godt regulert i lovverk og praksis hvordan det skal håndteres.
Eierrapporteringen gir en oversikt over selskapenes økonomiske posisjon. Ut fra vedlagte eierrapport kan det f.eks. leses følgende:
Etter å ha levert negative årsresultater i flere år, leverer konsernet Greve biogass AS et positivt årsresultat etter skatt og minoritet på ca. 9,2 mill. for 2025.  Det positive årsresultatet har sin bakgrunn i god drift, økt produksjonsvolum og økte gasspriser. Det er viktig å arbeide for fortsatt økt lønnsomhet i konsernet.
Konsernet GREP Grenland AS leverer et positivt resultat etter skatt og minoritet på 8,1 mill. Det positive resultatet fortsetter på andre året, og selskapet skal etter låneavtalen innfri tidligere ytt likviditetslån inneværende år.
Grenland brann og redning IKS leverer et negativt resultat etter skatt og minoritet (merforbruk) på kr. 13,6 mill.  Noe av merforbruket forklares med utgifter til brannen på Skjerkøya(Ragn-Sells), samt økte utgifter til pensjon som ligger utenfor selskapets kontroll.  Andre deler av merforbruket kan det stilles spørsmål ved om selskapet burde løst innenfor eget budsjett ved omprioriteringer/effektivisering.  Selv om selskapet leverer lavere netto driftsutgifter enn gjennomsnittet av landets brann-IKS, så er økningen av netto driftsutgifter i det øvre sjiktet av landets brann-IKS de siste to år.  Det er viktig at både eiere og selskap har riktig fokus på kostnadsutviklingen i selskapet i det videre.
Konsernet Skagerak Energi AS leverer et positivt resultat på kr. 1 859,8 mill.   Selskapet utbetaler et utbytte til sine eier på kr. 930 mill.  Gjennomsnittlig utbytteandel siste 5 år er 51%.  Dette innfrir styrets utbytte politikk fra 2021, som tilsier 50% utbytte av utbyttegrunnlaget.  Porsgrunn kommunes andel av utbyttet utgjør ca. kr. 138 mill., som bidrar signifikant til finansiering av kommunens tjenesteproduksjon.
Eierstrategier
Eierstrategier for selskapene Grenland brann og redning IKS, GREP Grenland AS, RiG IKS og Grenland Havn IKS ble vedtatt av eierne i 2026, og får delvis effekt for neste års eierrappotering, som baserer seg på selskapenes virksomhet inneværende år.
Samfunnsansvar 
Som det vil fremgå av eierrapporten, rapporterer selskapene av varierende kvalitet på samfunnsansvar, herunder også klima- og miljørapportering.  Rapportering på klima- og miljø er utfordrende, med mange ulike parametere og hensyn.  Eierrapporten omfatter ulike selskap, med ulike ressurser, som påvirker rapporteringen innen dette tema.  Generelt kan selskapene forbedre kvaliteten på klima- og miljørapporteringen. 
Åpenhet og kjønnsfordeling
Som tidligere gir rapporten oversikt over honorar til styrer og ledelse i selskapene, samt kjønnsfordeling i styre og ledelse.
Overordnet økonomioppsummering av rapporteringen
Det er fortsatt å håpe at eierrapporten setter fokus på Grenlandskommunenes eierskap og bidrar til et mer aktivt eierskap. Det er viktig at kommunene, som eiere, etterspør riktig utbytte fra de selskapene som er i utbytteposisjon. I tillegg bør Porsgrunn kommune, som eier/deltaker, etterspørre at øvrige selskap løser sine ansvar og oppgaver mest mulig kostnadseffektivt, slik at eierbidragene holdes på et lavt og riktig nivå.
Konklusjon
Administrasjonens konklusjon fremkommer av forslag til vedtak.
Effekten av saken 
 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	X	 	 
Konsekvens for miljøet på kort og lang sikt 	 	X	 	 
Økonomiske konsekvenser i et langt perspektiv	 	X	 	 
Konsekvens for folkehelsen, herunder vurdering av 	tilpasning til aldersvennlig samfunn	 	X	 	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.

